Lav et referat af nedenstående tekst:

Tekst:
På Læsø drømmer borgmester Tobias Birch Johansen (V) om at opgradere øens flyveplads for at kunne tiltrække flere turister til øen både fra ind- og udland. Ønsket er at gøre plads til større fly ved blandt andet at udvide flyvepladsen fra 928 meter til 1500 meter. Men det har kommunen nu fået nej til fra Trafikstyrelsen, fordi ansøgningen ikke har været fyldestgørende nok, skriver Kanal Frederikshavn. Frustration over styrelse Det har i årevis været et ønske for Tobias Birch Johansen (V) at kortlægge, om det er muligt at udvide flyvepladsen på Læsø, men det har været en lang process. - Jeg føler, vi er løbet panden mod muren i vores dialog med Trafikstyrelsen, lød det tilbage i juni fra borgmesteren , efter at han og øens kommunaldirektør, Kurt Bennetsen, havde et møde med repræsentanter fra Folketingets Transportudvalg om sagen. Ifølge Kanal Frederikshavn har borgmesteren sendt syv rykkere, siden han kontaktede Trafikstyrelsen første gang, men han hørte aldrig noget tilbage. Hjælp fra Aalborg Lufthavn Nu står kommunen så med en afvisning af planerne. Det er konsulentvirksomheden Rambøll, der har stået for udarbejdelsen af ansøgningen, som Trafikstyrelsen betegner som " ufuldstændig " og for ikke at være "i nærheden af at indeholde de oplysninger, en ansøgning om opgradering til en IMC-flyveplads forudsætter". Trafikstyrelsen anbefaler, at man får hjælp fra Aalborg Lufthavn til ansøgningsprocessen. Økommunens kommunaldirektør vil nu indstille til politikerne i Økonomiudvalget, at samarbejdet med Rambøll skal drøftes.

Referat:
Læsø Kommune har længe haft et ønske om at udvide flyvepladsen på øen, men nu har Trafikstyrelsen sagt nej til ansøgningen om en udvidelse.